Diari Oficial de la Generalitat Valenciana


Sumari del DOGV 1403, del 17-10-1990 (1990/819030)

RESOLUCIÓ del Secretari General de la Conselleria de Cultura, Educació i Ciència, per la qual és classificada la «Fundació per a la promoció i el finançament de la Universitat Popular Enrique Tierno Galván», com a cultural privada de promoció i finançament i se n'ordena la inscripció en el Registre de Fundacions i Associacions docents i culturals privades i entitats anàlogues.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1403

Data del DOGV
:   17-10-1990

Secció del DOGV
:   ALTRES DISPOSICIONS

Número del document
:   1990/819030


Data del document
:   24-09-1990

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO del Secretari General de la Conselleria de Cultura, Educació i Ciència per la qual es classificada la "Fundació per a la promoció i el finançament de la Universitat Popular Enrique Tierno Galván", com a cultural privada de promoció i finançament i se n'ordena la inscripció en el registre de fundacions i associacions docents i culturals privades i entitats anàlogues.  
Vist l?expedient de classificació i inscripció de la Fundació per a la Promoció i Finançament de la Universitat Enrique Tierno Galván.  
Vist que en virtut d'escriptura pública núm. 841, de 27 de novembre de 1989, atorgada davant el notari de Pinoso (Alacant) Sr. Juan Carlos Gutíerrez Espada, els atorgants Sr. Perfecto Rico Mira, Sr. Francisco Rico Péres i Sr. Juan Canto Rubio, que intervingueren en nom i dret seu, instituïren una fundació cultural privada anomenada «Fundació per a la promoció i finançament de la Universitat Popular Enrique Tierno Galván», de la qual són fundadors els atorgants abans esmentats.  
Vist que segons la pròpia carta fundacional i l'article 6é. dels estatuts es desprèn que la fundació té, entre altres, els objectius següents; la promoció, el desplegament i el manteniment de la Universitat Popular del Pinós i l?edició d'obres d'investigació, o similars, individuals o col·lectives, dins l?àmbit de la ciència jurídica.  
Vist que el patrimoni fundacional està constituït per un milió de pessetes, aportat íntegrament pels fundadors, i s'ha acreditat el dipòsit del capital a nom de la fundació, mitjançant la certificació bancària corresponent.  
Vist que s'ha acreditat com cal l'acceptació de càrrecs per part dels membres del patronat de la fundació òrgan al qual en correspon estatutàriament la representació, l'administració i el govern, queda constituït inicialment per:  
- Sr. Perfecto Rico Mira, president.  
- Sr. Fernando Azorin Tormos, vice-president.  
- Sra. María Belen Jara Matea, secretaria general.  
- Sr. Juan Cantó Rubio, rector.  
- Sr. Francisco Rico Pérez, rector.  
- Sr. Francisco Bernabé i Alfonso, vocal.  
- Sr. José Pérez Prieto, vocal.  
- Sr. Antonio López Poveda, vocal.  
- Sr. Miguel Angel Ródenas Serrano, vocal.  
- Sr. Andrés Rivadulla Jiménes, vocal.  
Atès que és competent aquesta conselleria per a resoldre aquest expedient, en virtut de les atribucions que té assignades pel Decret 171/83, de 29 de desembre, de la Presidència de la Generalitat Valenciana en relació amb el Reial Decret 3066/83 de 13 d'octubre i d'acord amb l'apartat 23 de l'article 31 de l'Estatut d?autonomia de la Comunitat Valenciana, tenint en compte les finalitats que es proposa complir la fundació de referència.  
Atès que la fundació reuneix els requisits establerts pel Decret 2930/72, de 21 de juliol, ja que es tracta d'un patrimoni autònom destinat a la realització i la promoció d'activitats culturals, administrat sense finalitat de lucre per l'òrgan a qui en correspon el govern i d'acord amb les prescripcions establertes en els estatuts.  
Atès que els estatuts estan dividits en cinc títols i 29 articles, que s'ajusten a la voluntat fundacional i no s'hi aprecia cap contravenció jurídica.  
Atés que de la documentació que hi ha en l?expedient es desprèn que l?entitat és subsumible en els números 2 i 4 de l'article 2 del Decret 2930/72 de 21 de juliol, n'és procedent per això la classificació com a fundació cultural privada de promoció i finançament.  
Vists el preceptes esmentats i els altres que resulten d'aplicació i en ús de les facultats delegades per l?Ordre de la Conselleria de Cultura, Educació i Ciència de 7 d'octubre de 1987, he resolt:  
1. Classificar la «Fundació per a la promoció i el finançament de la Universitat Popular Enrique Tierno Galván» com a fundació cultural privada de promoció i finançament.  
2. Ordenar-ne la inscripció en el registre de fundacions i associacions docents i culturals privades i entitats anàlogues.  
3. Aprovar els estatuts de la fundació.  
València, 24 de setembre de 1990.   
El Secretari General:   
Antonio Godoy García.